John Boulting
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskapere
John Boulting var en britisk filmprodusent og regissør. Han arbeidet sammen med sin tvillingbror Roy Boulting (1913–2001), og de to vekslet mellom å produsere og regissere.
Blant deres største kinosuksesser er Thunder Rock (Drømmeren, 1942), Fame is the Spur (Det rustne sverd, 1946) og Brighton Rock (Malstrømmen, 1948). Deres senere produksjon var gjerne komedier, blant annet I'm All Right Jack (Dine penger er mine penger, 1959) og Heavens Above (Som sendt fra himmelen, 1963), begge med Peter Sellers.Roy Boulting regisserte under andre verdenskrig dokumentarfilmen Desert Victory (1943), som vant Oscar-prisen. Han var i 1971–1977 gift med skuespilleren Hayley Mills (datter av John Mills). Deres sønn Crispian Mills hadde suksess med rockebandet Kula Shaker. Les mer i Store norske leksikon Film i Storbritannia